Alaquàs celebra el 10é aniversari de l'obertura del Castell
01/03/2013

# Alaquàs celebra el 10é aniversari de l'obertura del Castell

*   01/03/2013
*   [Imprimir](#)
*   Compartir
*    https://www.alaquas.org/documento.asp?id\_do=13649

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13649%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%2010%C3%A9%20aniversari%20de%20l%27obertura%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13649/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13649/01032013dsc_0016_Form_4.jpg)](https://www.alaquas.org/ficheros/documentos/2013/2/13649/01032013dsc_0016_Form_10.jpg "<a href='https://www.alaquas.org/ficheros/documentos/2013/2/13649/01032013dsc_0016_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el 10é aniversari de l'obertura del Castell</a>")

Elvira García Campos: "Hui celebrem l'aniversari de la recuperació del Castell com a espai públic al servei de la ciutadania, la cultura i l'educació, amb el convenciment que en el Castell i a Alaquàs, el millor està per arribar"

"Ara, cap de nosaltres seríem capaços d'imaginar Alaquàs sense el seu Castell obert a tots i cadascun dels veïns i veïnes". Així iniciava l'alcaldessa d'Alaquàs, Elvira García Campos, el seu discurs emmarcat en l'acte del 10é Aniversari de la recuperació del Castell d'Alaquàs celebrat el dijous 28 de febrer. A l'acte va assistir la diputada provincial, Remedios Avia, la diputada autonòmica, Eva Martínez i l'alcalde d'Albal, Ramón Marí, a més de la Corporació Municipal i representats de la pràctica totalitat del món associatiu d'Alaquàs.

L'alcaldessa d'Alaquàs va insistir que el Castell "és espai públic de llibertat, centre de cultura, seu de formació, espai expositiu i casa dels alaquasers i alaquaseres" i va insistir en la responsabilitat històrica de "passar el testimoni a les generacions que han de vindre perquè el valoren, el reconeguen i s'apropien democràticament d'ell per tal d'incrementar la nostra cultura i la nostra estima pel Castell.

L'acte va comptar amb la participació del Consell de Xiquets i Xiquetes d'Alaquàs, els corresponsals Juvenils i el Centre de Formació de Persones Adultes Enric Valor d'Alaquàs, que amb l'acompanyament musical del tercet de vent de la Unió Musical d'Alaquàs, van expressar diferents sentiments sobre el monument i van escenificar una posada en escena en la que es va reflectir el passat, el present i el futur del Castell. A continuació, la companyia Carabau Teatre va realitzar una representació teatral adaptada als nous temps per convidar a la ciutadania a gaudir de la cultura i de l'art.

A continuació es va inaugurar l'exposició "Els tresors del Castell. Un recorregut arqueològic pel Castell d'Alaquàs", que romandrà a les sales nobles del monument fins el 26 de juliol.

**Programació 1 de març**

Les celebracions continuaran hui divendres 1 de març amb la presentació del Quadern d'Arquelogia del Castell d'Alaquàs "Arqueologia i història del Castell d'Alaquàs", confeccionat pels arqueòlegs Paloma Berrocal i Víctor Algarra. A continuació tindrà lloc el concert Serenata per a Vents Dvorák a càrrec de la Unió Musical d'Alaquàs, dins de les actuacions programades amb motiu del cicle Música al Castell.  
El dimecres 6 de març a les 19 hores es celebrarà la conferència "El Castell d'Alaquàs, bell element secular del paisatge de l'Horta", a càrrec de l'alaquaser Rafa Roca Ricart. El dilluns 11 de març es celebrarà la conferència "Alaquàs i la seua gent al moment de la construcció del Castell" a càrrec d'Enric Juan Redal, director de Quaderns d'Investigació.

**Espectacle i tallers infantils  
**El Castell d'Alaquàs vol celebrar també el seu aniversari amb els xiquets i xiquetes d'Alaquàs amb una festa infantil el proper dissabte 9 de març a partir de les 11 hores. A les 12 hores tindrà lloc l'espectacle "Un castell de contes i música" i tallers infantils sobre arqueologia i manualitats d'11 a 14 hores.

**Visites guiades  
**Al llarg de tot el dissabte 9 de març hi haurà visites guiades al Castell cada hora, que seran realitzades pels arqueòlegs i que estaran orientades a les troballes arqueològiques. Les visites inclouen un recorregut per l'exposició sobre arqueologia.